August Reinhold Johannes Walter
August Reinhold Johannes Walter (24. juuni 1860 Pagari – 27. oktoober 1915 Nižni-Novgorod) oli Eesti vaimulik. Õppis aastatel 1874–1879 Tallinna Kubermangugümnaasiumis ja 1880–1885 Tartu Ülikooli usuteaduskonnas. Oli prooviaastal Vaivara koguduses Christoph Dietrich Georg Tombergi juures. Ordineeriti õpetajaks Tallinnas 13. juulil 1886. Oli aastatel 1886–1888 Eestimaa vikaarõpetaja, 1888–1891 Jämaja Kolmainu koguduse vikaarõpetaja, 1891–1915 (introdutseeriti 28. aprillil 1891) sama koguduse õpetaja, olles aastatel 1897–1915 ühtaegu Saaremaa praostkonna praost. Vahistati juulis 1915 ja saadeti Nižni-Novgorodi, kus ta ka suri.